stanford-oval/wikipedia huggingface dataset:
שאל כל נערה
תקציר העלילה

מג וילר (שירלי מקלין) היא בחורה בת 21 המגיעה לניו יורק כדי למצוא עבודה אבל בעיקר כדגי למצוא גבר מתאים למטרת נישואים.
בתחנת הרכבת נגנבת מזוודתה עם כל בגדיה. היא מגיעה למלון לנשים בלבד שאמה שכרה לה חדר שתהיה מוגנת שם מגברים. הנשים במקום עוזרות לה ותורמות לה בגדים.
היא מתקבלת לעבודה במפעל סוודרים אף על פי שלא עברה את מבחן ההדפסה. המנהל מר מקסוול (ג'ים בקוס) לוטש לעברה עיניים. היא מתחילה לצאת עם אחד הלקוחות, רוס טפורד (רוד טיילור) והוא מזמין אותה לדירת קרוביו אך כהיא מגיעה לשם מתברר שהקרובים אינם שם והיא צועקת על טד בורחת משם בגשם שוטף. לאחר שמקסוול מטריד אותה מינית היא מתפטרת.
בעזרת חברתה ג'ני (אליזבת פרייזר) היא מוצאת עבודה בחברת פרסומת המנוהלת על ידי שני אחים - מיילס דוטון (דייוויד ניבן), מבוגר ומאופק ואחיו אבן דוטון (גיג יאנג), צעיר ו"פלייבוי" רודף נשים.
מג נמשכת לאבן אך הוא לא שם לב לכך ומתייחס אליה כמו לשאר הנשים. היא מתייעצת עם מיילס מה לעשות והוא רוצה לעזור לה. הוא מוצא את ספר הפגישות של אחיו ובו רשימת הנשים והערות עליהן. מיילס מדריך את מג בקשר לבחירותיו של אחיו - באיזה בושם להשתמש, איזה תספורת לבחור, איזה ריקודים הוא אוהב וכו'.
לבסוף אבן מציע לה נישואים אבל בינתיים מיילס מתאהב בה. היא מבינה שאבן לא אוהב אותה אלה את הנשים שהיא מייצגת.
היא בורחת משם, נפגשת עם רוס טפורד ומסכימה לצאת אתו לדירת קרוביו אפילו אם הם אינם שם. מיילס רודף אחריה, מתעמת עם טד ולבסוף מתוודה על אהבתו והם נישאים.
צוות השחקנים

| שם השחקן/ית | שם הדמות | הערות |
| --- | --- | --- |
| שירלי מקליין | מג וילר |  |
| דייוויד ניבן | מיילס דוטון |  |
| גיג יאנג | אבן דוטון |  |
| רוד טיילור | רוס טפורד |  |
| ג'ים בקוס | מקסוול |  |
| אליזבת פרייזר | ג'ני | חברה של מג |
| קלייר קלי | ליסה | חברה של מג |
סמטת הסיוטים (סרט, 2021)

| --- | --- |

כרזת הסרט בעברית
 מבוסס על:  הספר "סמטת הסיוטים" מאת ויליאם לינדזי גרישם
 בימוי:  גיירמו דל טורו 
 הופק בידי:  ג'יי. מיילס דייל גיירמו דל טורו
 תסריט:  גיירמו דל טורו, קים מורגן 
 עריכה:  קאם מקלאקין
 שחקנים ראשיים:  בראדלי קופר קייט בלאנשט וילם דפו טוני קולט ריצ'רד ג'נקינס רון פרלמן רוני מארה דייוויד סטראתיירן
 מוזיקה:  אלכסנדר דספלה 
 צילום:  דן לוסטסן
 מדינה:  ארצות הברית, מקסיקו 
 חברת הפקה:  TSG Entertainment Double Dare You Productions
 חברה מפיצה:  Searchlight Pictures
 שיטת הפצה:  וידאו על פי דרישה 
 הקרנת בכורה:  ארצות הברית 17 בדצמבר 2021 ישראל 27 בינואר 2022
 משך הקרנה:  150 דק' 
 שפת הסרט:  אנגלית 
 סוגה:  מותחן פסיכולוגי
 מקום התרחשות:  המערב התיכון, ניו יורק 
 תקופת התרחשות:  1939, 1941, מלחמת העולם השנייה 
 דף הסרט ב־IMDb
 
סמטת הסיוטים (באנגלית: Nightmare Alley) הוא סרט מתח פסיכולוגי אמריקאי שבוים על ידי הבמאי גיירמו דל טורו עם תסריט מאת דל טורו וקים מורגן, ומבוסס על רומן בשם זה מאת ויליאם לינדזי גרישם.
הסרט עלה לאקרנים ב-17 בדצמבר 2021.
הסרט עלה בדיסני+ לכבוד השקתה בישראל ב-16 ביוני 2022.
תקציר העלילה

הסרט עוסק בעובד קרנבל צעיר ושאפתן, בעל כישרון לתמרן אנשים, שלילה אחד פוגש בפסיכיאטרית מסתורית, שבהמשך מתגלה כמסוכנת אף יותר ממנו.
צוות השחקנים והדמויות

בראדלי קופר – סטנטון "סטן" קרלייל
קייט בלאנשט – ד"ר לילית ריטר
וילם דפו – קלם האוטלי
טוני קולט – זינה קרומביין
ריצ'רד ג'נקינס – עזרא גרינדל
רון פרלמן – ברונו
רוני מארה – מולי קאהיל
דייוויד סטראתיירן – פיט קרומביין
הולט מקאלני – אנדרסון
ג'ים ביבר – שריף ג'דדיה ג'אד
מארק פובינלי – הסר"ן
מרי סטינבורגן – מיס הרינגטון
רומינה פאוור
פול אנדרסון
דייוויד היולט – ד"ר אלרוד
קליפטון קולינס ג'וניור
טים בלייק נלסון – קרני בוס
הפקה > פיתוח

הפקת הסרט הוכרזה רשמית בדצמבר 2017, כשהבמאי גיירמו דל טורו חשף שהוא יכתוב ויביים את הסרט.
הפקה > ליהוק

באפריל 2019 נכנס לאונרדו דיקפריו למשא ומתן על התפקיד הראשי בסרט. ביוני 2019 נכנס בראדלי קופר למשא ומתן על החלפת דיקפריו. באוגוסט 2019 נודע שקייט בלאנשט נמצאת במשא ומתן על הצטרפות לצוות השחקנים. בספטמבר 2019 אושר רשמית שהן קופר והן בלאנשט לוהקו לסרט, וכן על ליהוקם של רוני מארה, טוני קולט ודייוויד סטראתיירן שהחליף את מייקל שאנון. באוקטובר ונובמבר 2019 אושר שווילם דפו והולט מקאלני לוהקו לסרט. בינואר 2020 אושר שרון פרלמן וריצ'רד ג'נקינס לוהקו לצוות השחקנים, בפברואר לוהקו גם מרי סטינבורגן ורומינה פאוור, ובמרץ לוהק פול אנדרסון.
הפקה > צילומים

באפריל 2019, נודע שצילומי הסרט עתידים להתחיל במהלך סתיו 2019 בטורונטו, ושהם יצולמו על ידי הצלם דן לוסטסן. ביולי 2019, דווח על דחיית צילומי הסרט לינואר 2020. צילומי הסרט החל ב-21 בינואר 2020, אך במרץ, אולפני דיסני הפסיקו את הפקת וצילומי הסרטים שלהם בעקבות התפרצות מגפת הקורונה בארצות הברית.
צילומי הסרט התחדשו ב-16 בספטמבר 2020. בנובמבר 2020, דווח על כך שהצילומים הסתיימו, אך למרות זאת עדיין נערכים צילומי השלמה. צילומי הסרט הסתיימו רשמית ב-12 בדצמבר 2020.
הפצה

הסרט עלה לאקרנים ב-3 בדצמבר 2021.
קץ כלזמן (סרט, 1987)

| --- | --- |

 מבוסס על:  קץ כלזמן 
 בימוי:  Andrey Yermash 
 תסריט:  Budimir Metalnikov 
 שחקנים ראשיים:  Oleg Vavilov Sergei Yursky Georgiy Zhzhonov Vera Sotnikova בוריס קליויב 
 מוזיקה:  אדוארד ארטמייב 
 צילום:  Naum Ardashnikov 
 מדינה:  ברית המועצות 
 חברת הפקה:  מוספילם
 הקרנת בכורה:  1987 
 משך הקרנה:  137 דק' 
 שפת הסרט:  רוסית 
 סוגה:  סרט מדע בדיוני 
 דף הסרט ב־IMDb
 
קץ כלזמן (ברוסית: Конец Вечности) הוא סרט מדע בדיוני סובייטי משנת 1987 בבימויו של אנדריי ירמש, מבוסס על הרומן המפורסם משנת 1955 מאת אייזק אסימוב. הסרט הופק על ידי אולפני מוספילם.
עלילה

הסרט מספר על פעילותו של ארגון סודי בשם כלזמן שקיים מחוץ לזמן ושולט על כל דבר על כדור הארץ. נציגיו יכולים להיכנס לכל מאה בתולדות כדור הארץ, החל מהמאה ה-27, המאה בה הופיע הארגון, בעזרת כמוסות זמן הנעות בארובות הזמן הבלתי פוסקות ולשנות את מהלך האירועים כפי שהם בעצמם רואים צורך – למיגור מלחמות, מנהגים, כלי נשק חדשים, מסע בחלל.
הארגון מגייס את חבריו החדשים מאוכלוסיית "אנשים" רגילים, לוקח אותם בילדותם. אסור להם לשמור על קשר כלשהו עם ביתם, עם המאה המולדת שלהם. לאחר האימונים הם הופכים לחברי הארגון - משקיפים, מחשבים, סוציולוגים, טכנאים... בדרך זו מגיע אנדרו הרלן לארגון, שאחרי האימונים עובד כצופה במאה ה-48. הצופה המוכשר הצעיר מובא על ידי יו"ר מועצת הזמן, הבכיר לבאן טוויסל לביתו והופך אותו לטכנאי האישי שלו.
טוויסל הוא אדם שבוחר בדרך לשנות את המציאות שהמחשבים הקבועים החליטו לשנות. הוא מתכוון להפקיד את אנדרו על מטלה אחראית, שבמהלכה צריך הרלן להכשיר סטודנט בשם קופר בידע בהיסטוריה הפרימיטיבית (כלומר, ההיסטוריה של כדור הארץ לפני הארגון), שהרלן היה מוקסם ממנה מאז ילדותו.
בטעות, הטכנאי הרלן מציג לקופר מכשיר קפסולת הזמן האסור בתכלית האיסור, שעבורו הוא מקבל את העונש על מינויו למשקיף במאה ה-48 שם הממונה הוא החשב פינג' ההופך לנמסיס של הרלן.
הרלן פוגש בחורה רגילה בשם נויס למבנט מהמאה ה-48, שעובדת זמנית אצל פינג' כמזכירה (זה מפתיע מאוד את הרלן, מכיוון שאין נשים בארגון). ומתאהב בה. כשהחשב פינג' מחליט לשנות את המציאות של המאה ה-48, הרלן מבקש מהסוציולוג ווי לחשב האם נויס עדיין קיימת במציאות החדשה. כשהוא לומד שהיא לא שם, הוא מבצע מעשה בניגוד לכללים ומסתיר אותה במאה הנמצאת בעתיד שלאחר המאות הסמויות. במאות הסמויות בעתיד לא מתאפשר לנציגי כל זמן להיכנס למציאות והחשד הוא שתושבי המאות הסמויות חסמו את הגישה אליהן. לאחר שהשינוי מתרחש, הרלן לא מצליח להגיע לאהובתו ולהעביר אותה חזרה ממקום המסתור— קפסולת הזמן נחסמת עם הגעתה למאה ה-1000 ונויס מוסתרת במאה עתידית יותר.
הרלן מנחש את תוכניותיו של טוויסל שבמטרה לאפשר את קיום כלזמן מתכנן לסגור את מעגל הזמן ולשלוח את הסטודנט קופר אחורה בזמן למאה ה-24, תחת שמו של המדען הגדול ויקור מולנסון (הנחשב למייסד הארגון) במטרה לפתוח את שדה הזמן וליצור את המכשירים הראשונים המאפשרים לנסוע בזמן שיאפשרו לארגון להיווצר במאה ה-27. תוכנית זו נוצרה לאחר שטוויסל מצא בארכיוני הארגון את מה שמכונה "ספר זיכרונותיו של מולנסון", שם הוא מתאר את אופן הכשרתו ושליחתו למציאות של המאה ה-24 ומזכיר את שמותיהם של טוויסל והרלן.
כאשר אינו יכול להגיע לאהובתו חושד הרלן כי נחסם על ידי ארגון כלזמן והופך לאויב הארגון המוכן לעשות הכל כדי להחזיר את אהובתו ואפילו במחיר הרס הארגון עצמו.
שחקנים ודמויות

אולג ואווילוב - אנדרו הרלן
גדימינאס גירואיניס - קופר
גאורגי ז'ז'ונוב - לאבן טוויסל
ורה סוטניקובה - נויס למבנט
בוריס איוואנוב - החשב סנור
בוריס קליוב - הסוציולוג וויי
מיק מיקיבר - מנטור יארו
סרגיי יורסקי - החשב פינג'
ולדימיר פיודורוב - ננס
הפקה

צילומי אחת הסצנות (המקום אליו מגיע הרלן במאה ה-20) התרחשה באותו מקום בו צולם הסרט סטאלקר משנת 1979: באסטוניה, 25 קילומטרים מטאלין, על נהר יאגאלה באזור תחנת כוח הרוסה.
הערות שוליים

↑  aharonh, נוסע בזמן ללא עתיד: על גרסת הקולנוע הרוסית ל"קץ כלזמן", באתר פנטסיה 2000, ‏2022-08-22
↑  "Энциклопедия кино — КОНЕЦ ВЕЧНОСТИ". dic.academic.ru.
↑  "Видеодром: Экранизации Айзека Азимова". Mir Fantastiki.
↑  ""Сталкер" снимали на электростанции". KinoTurizm. אורכב מ-המקור ב-2018-04-06. נבדק ב-2020-06-23.
ורקלה

| --- | --- |

 מדינה:  הודו הודו
 מדינה:  קרלה
 עיר אם:  טריוונדרום
 תאריך ייסוד:  1980 
 שטח:  15.42 קמ"ר
 גובה:  190 מטרים
 אוכלוסייה:  ‏
  ‑ בעיר:  42,273 (2001)
 קואורדינטות:  8°43′59″N 76°43′01″E﻿ / ﻿8.7330555555556°N 76.716944444444°E﻿ / 8.7330555555556; 76.716944444444 
 אזור זמן:  UTC+5:30
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיורקלה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיורקלה(למפת קרלה רגילה) טריוונדרום קוצ'יורקלה(למפת קרלה מוגדלת) טריוונדרום קוצ'יורקלה  he tabBackground:;tabBorder:#aaa;defaultTab:0;
 
ורקלה היא עיירת חוף מרכזית הממוקמת בפרבר הצפוני של טריוונדרום, עיר הבירה של מדינת קרלה בהודו. זהו המטה של הטאלוק של ורקלה ומוסדות ממשלתיים חשובים כגון משרד טאלוק, מתחם בית המשפט, משרדו של סגן מפקח המשטרה, משרד מפקח המטרולוגיה המשפטית, משרד האוצר ועוד משרדים חשובים. זוהי אחת מהעיירות הוותיקות ביותר של קרלה שהוקמה ב-1980.
ורקלה הוא האזור היחיד בדרום קרלה שבו מצויים צוקים בסמוך לים הערבי. צוקי משקע קנוזואיים אלה הם תכונה גאולוגית ייחודית בחוף קרלה השטוח, והם ידועים בקרב גאולוגים כ-Varkala Formation. הצוקים הוכרזו כאנדרטה גאולוגית לאומית על ידי המכון הגאולוגי של הודו בזכות הגנתם, תחזוקתם, קידומם ושיפור התיירות הגאולוגית. יש הרבה פיות מים ומרחצאות בצדי הצוקים האלה. בשנת 2015, משרד המכרות, ממשלת הודו והסקר הגאולוגי של הודו (GSI) הכריזו על צוקי ורקלה כאתר מורשת גאוגרפית.
ורקלה ידועה גם בזכות מקדש ג'נרדנה סוואמי בן 2,000 השנים, שהוא מקדש וישנואיזי חשוב בהודו ולעיתים קרובות מכונה דקשין קאשי (ואראנסי של הדרום). המקדש ממוקם קרוב לחוף Papanasam, שהוא מרכז טיפולים באיור ודה. במקדש יש פעמון עתיק שהוסר מספינה טרופה, שנתרם על ידי רב החובל של כלי השיט ההולנדי שטבע ליד ורקלה מבלי לגרום לנפגעים.
ציון דרך מרכזי נוסף בורקלה הוא ה-Sivagiri Mutt, שהוקם על ידי הרפורמטור החברתי Sree Narayana Guru.
היסטוריה

בשנת 1762 בנה מלך טרוונקור, Udaya Marathanda Varma, שורות של בתים בכפר האפלולי שלצד הים של ורקלה כדי לגרום לברהמינים המקומיים להתיישב בה.
ישנם מספר סיפורים ואגדות הקשורים להולדתו של המקום הזה. סיפור אחד כזה קשור לבניית מקדש ג'נרדנה סוואמי. לורד ברהמה הורה לאחד ממלכי הפנדיאן לבנות מקדש על מנת לגאול את נשמתו מהחטאים שביצע. בחלומותיו קיבל המלך נבואה שהציעה את ורקלה כמקום בניית המקדש.
מספר מיתוסים אחרים יש בשפע על הולדתה של ורקלה. אגדה אחרת מספרת שכאשר קבוצה של עולי רגל ניגשה לחכם נארדה ואמרה לו שהם חטאו, נארדה זרק את ה-valkalam שלו (בד חלצי עשוי מקליפת עץ) והוא נחת בכפר הנופי הזה ומכאן, המקום הגיע להיות ידוע בשם ורקלה. נארדה אמר לעולי הרגל להתפלל לגאולתם בפפנאסאם, שפירושו המילולי גאולה מחטאים.
ורקלה הייתה ידועה לסוחרים זרים עתיקים ומופיעה במסמכים היסטוריים רבים. המקום כונה 'בליטה' ב"פריפלוס של הים האריתראי", כתב היד היווני העתיק המתאר הזדמנויות ניווט ומסחר.
דת

לפי מפקד האוכלוסין 2011, סך האוכלוסייה ההינדית בורקלה היא 28,273 שהם 70.6% מכלל האוכלוסייה. כמו כן, סך האוכלוסייה המוסלמית בוורקלה היא 11,562 שהם 28.87% מכלל האוכלוסייה.
גאולוגיה

ורקלה היא מקום חשוב בכל הנוגע לגאולוגיה שכן היא חושפת סלעי משקע השייכים לעידן הקנוזואיקון, הידוע בספרות הגאולוגית בשם תצורת Warkalli. תצורת Warkalli, יחד עם תצורת Quilon, מייצגות משקעים שהונחו באגן קרלה שהתקיימו בתקופת המיו-פליוקן. תצורת הקילון של עידן המיוקן מורכבת מאבן גיר, ותצורת Warkalli מורכבת ממיטות מתחלפות של חול ופצלים שנחשפו לאורך צוקי ורקלה. תפרים דקים של ליגניט בפצלי תצורת Warkalli מרמזים על צמחייה טובה בזמן שקיעת משקעי החרסית.
ממשלה ופוליטיקה > ממשלה מקומית

ורקלה היא עיירה במחוז Thiruvananthapuram. המינהל האזרחי העירוני מפוקח על ידי עיריית ורקלה או המועצה העירונית, בעוד שהמינהל האזרחי הכפרי נמצא בפיקוח של 7 הפאנצ'יאטים של אדווה, אלקמון, וטור, מדאוור, נאוויקולאם, פאליקאל וצ'מרות'י בורקלה טלוק.
לעיריית ורקלה יש 33 מחלקות תחתיה ויש לה גם 6 ועדות קבועות שדואגות לשירותים בסיסיים כמו מים, ביוב, כבישים, מיסים ועוד תפקידים עירוניים או מקומיים כאלה.
ממשלה ופוליטיקה > נציגים נבחרים לאספת המדינה ולפרלמנט ההודי

ורקלה נמצאת תחת מחוז הבחירה אטינגל לוק סבהה. ישנם שבעה אזורי בחירה של אספת המדינה בתוך אזור הבחירה אטינגל לוק סבהה, ורקלה היא אחת מהן. חבר אחד מהאסיפה המחוקקת (MLA) נבחר מורקלה עם האספה המחוקקת מס. 127.
כלכלה

ורקלה היא יעד תיירותי ומסחרי ידוע. יותר מ-300 אתרי נופש ומלונות ממוקמים בעיירה, כולל מלון טאג', בבעלות קבוצת טאטא. בעיר יש מערכת אספקת מים בדירוג ממוצע, תחנת כיבוי אש, אולמות תצוגה של מכוניות, מספר סניפי דואר, מכללות להנדסה ותואר ותחנת משטרה. יש בה גם מתקנים רפואיים בניהול ממשלתי בנוסף ליותר מ-10 בתי חולים ומרפאות פרטיים. בית חולים נטורופתי בניהול ממשלתי ממוקם ליד צוק פפאנאסאם. בית החולים האיורוודי המחוזי ממוקם בוורקלה.[דרוש מקור]
ורקלה היא מרכז חשוב למקומות שכנים כמו אטינגל, קדקאוור, צ'יראיינקיז'ו, קלמבאלאם, פאראבור וקילימנוור.
תחבורה

אוויר
נמל התעופה הבינלאומי טריוונדרום (39 ק"מ) הוא שדה התעופה הקרוב ביותר ומקושר היטב עם כל הערים הגדולות בהודו ובחו"ל ויש גם מנחת מסוקים בצוק ורקלה.
רכבת
תחנת הרכבת ורקלה, התחנה השנייה העמוסה והשלישית בגובה ההכנסה במחוז Thiruvananthapuram, מקושרת היטב באמצעות רכבות סדירות מלערים מטרופוליניות גדולות בהודו כמו מומבאי, דלהי, בנגלור, פונה, צ'נאי, היידראבאד, גואה, קולקטה, וישקאפטנם וכו' .
כבישים
ורקלה ממוקמת לאורך כביש החוף טריוונדרום - קולאם. היא מחוברת גם על ידי הכביש הממלכתי 64 עם הכביש הלאומי מומבאי - קאניאקומארי 66 אשר עובר ב-9 ק"מ לכיוון מזרח. אוטובוסים פרטיים ואוטובוסי KSRTC נוסעים לאורך NH 66 ודרך ורקלה מהעיר Thiruvananthapuram, Attingal, Parippally ו־Kollam.
מים
ורקלה מחוברת לנתיב המים הלאומי 3 דרך מנהרת ורקלה, העוברת בלב העיר.
תיירות

התיירות החלה לשגשג בסוף המאה הקודמת בחוף ורקלה (Papanasam), שהיה מפורסם קודם לכן בזכות Vavu Beli, מנהג הינדי שבוצע בחוף הים. חוף נוסף נמצא ב-Tiruvambadi, קילומטר אחד משם ובדרך לארמון הישן. אי בשם Ponnumthuruthu קרוב לורקלה ומהווה גם אטרקציה תיירותית.
מכוני עיסוי איורוודיים רבים נמצאים לאורך הטיילת שמעל החוף.
תיירות > חוף ורקלה

חוף ורקלה, או חוף פפאנאסאם, הוא גן עדן לשיזוף ושחייה. הוא מציע גם פעילויות הרפתקניות בספורט ימי. ניתן גם לחוות אוכל מקומי אותנטי בסגנון קרלה לאורך הצוק. הצוק והחוף כוללים אתרי נופש, מסעדות וחנויות אחרות.
החלק השחור של החול בחוף ורקלה מכיל תוריום-אוקסיד, שהוא חומר רדיואקטיבי. תוריום ותוריום-אוקסיד והאיזוטופים שלו נמצאים בכל רחבי קרלה וניתן לזהותם לפי צבעם השחור.
תיירות > חוף ורקלה > שריפת גופות

קטעים מחוף ורקלה (חוף פפאנאסאם) משמשים את ההודים לפיזור אפר קרוביהם שנשרפו לים. למרות פעילות קבורה זו, הים פופולרי בקרב שחיינים מקומיים וזרים כאחד.
תיירות > אגם קאפיל

אגם קאפיל הוא כ-4 קילומטרים (2.5 מיל) צפונית לעיר ורקלה. שפך שליו זה מתפתל בין מטעי קוקוס צפופים לפני שהוא מתמזג לים הערבי. הגשר מעל האגם הוא נקודת תצפית על המים האחוריים הנמתחים בלבן ואפור עד לאופק הכחול הרחוק. שייט היא דרך נוספת לגלוש בנתיב המים הזה.
תיירות > מבצר אנג'נגו

מבצר אנג'נגו הוא מבצר ליד ורקלה. המשמעות ההיסטורית המתויגת לאנג'נגו מגיעה דרך מעצמות זרות כמו הפורטוגזים, ההולנדים ולבסוף חברת הודו המזרחית הבריטית. בשנת 1684, חברת הודו המזרחית הבריטית בחרה באנג'נגו להקים את יישוב הסחר הראשון שלהם בקרלה. באנג'נגו אפשר למצוא את שרידי המבצר האנגלי הישן, שהיה מטרה מספר פעמים על ידי מעצמות זרות אחרות, שנלחמו באותה עת זו בזו כדי להשיג דריסת רגל איתנה בקרלה. המבצר נמצא כעת תחת ההגנה של רשות האנדרטאות והמורשת הלאומית. יש גם בית קברות בתוך המבצר ואתר הקבורה העתיק ביותר מתוארך לשנת 1704. אגם Muthalapuzhi ממוקם באנג'נגו.
תיירות > מנהרת ורקלה

מנהרת ורקלה היא גולת כותרת תיירותית ותיקה. בנייתה החלה בשנת 1867 בפיקוחו של Diwan Sir. T Mahadeva Rao מטרוונקור והושלם רק בשנת 1880, בזמנו של Diwan Sheshaya Sasthri. מגדלור ורקלה הוא גולת כותרת תיירותית נוספת בסביבה.
מרכזים דתיים > מקדש ג'נרדנה סוואמי

מקדש ג'נרדנה סוואמי הוא מקדש ויישנאווי חשוב מאוד ומושך אליו אלפי עולי רגל. המקדש בן כ-2,000 שנה. מול המקדש נמצא חוף Papasnanam, שבו מתרחצים חסידים מתוך אמונה שהמים הקדושים ישטפו את חטאיהם. פעמון גדול שנשטף משברי כלי סוחר הולנדי מוצג לראווה במקדש.
מרכזים דתיים > סיוואגירי מוט

Sivagiri Mutt הוא אשראם מפורסם בורקלה, שנוסד על ידי הפילוסוף והרפורמטור החברתי Sree Narayana Guru . קברו של Sree Narayana Guru נמצא גם הוא כאן. הסמאדהי (מקום המנוחה האחרון) של הגורו מושך אליו אלפי חסידים מדי שנה במהלך העלייה לרגל של Sivagiri, מ-30 בדצמבר עד 1 בינואר. ה־Sivagiri Mutt, שנבנה בשנת 1904, ממוקם בראש גבעת Sivagiri בורקלה. ה־Sivagiri Mutt הוא גם המטה של Sree Narayana Dharma Sangham, ארגון של תלמידיו וקדושיו, שהוקם על ידי הגורו כדי להפיץ את תפיסתו של 'קאסטה אחת, דת אחת, אלוהים אחד'. הגורו דווה ג'יאנטי, יום הולדתו של הגורו, ויום הסמאדי, נחגגים באוגוסט וספטמבר בהתאמה מדי שנה. תהלוכות צבעוניות, דיונים וסמינרים, מפגשים ציבוריים, מופעי תרבות, סעודות קהילתיות, חתונות קבוצתיות וטקסים מציינים את החגיגות.
מרכזים דתיים > מקדש Panayara Triporittakkavu Bhagavathi

מקדש Panayara Triporittakkavu Bhagavathi הוא אחד ממקדשי הדווי המפורסמים ביותר בקראלה. פסטיבל Meenabharani הוא הפסטיבל העיקרי במקדש פוריטקאבו, החוגג את חודש 'מינם' (מרץ/אפריל) בלוח השנה של מלאיאלאם.
מרכזים דתיים > מקדש סרקרה דווי

מקדש Sarkara Devi הוא מקדש ישן הממוקם ליד Varkala ב-Chirayinkeezhu. המקדש מפורסם בפסטיבל Kaliyoot בחודש מלאיאלאם קומבהאם (מרץ).
מרכזים דתיים > מקדש סראסוואתי

מקדש Sree Saraswathy, הממוקם ב-Venkulam, Edava, הוא מקדש VidyaDevi הידוע ב-Navarathri Sangeetholsavam ו-Vijayadesami Vidyarambam.
מרכזים דתיים > מסגד קדובייל ג'ומה

מסגד Kaduvayil Juma, הממוקם על NH47, בין קלמבאלאם לאטינגאל, הוא מרכז עלייה לרגל סוני המושך אליו מוסלמים מקומיים.
אקלים

מערכת סיווג האקלים של Köppen-Geiger מסווגת את האקלים של ורקלה כמונסון טרופי . יש גשמים עזים במהלך יוני-אוגוסט עקב מונסון דרום-מערבי. בקיץ הטמפרטורה עולה למקסימום של 32 מעלות צלזיוס ו-31 מעלות צלזיוס בחורף. הטמפרטורה הגבוהה ביותר שנרשמה ב־Thiruvananthapuram השכנה היא 39 מעלות צלזיוס. כמות המשקעים השנתית הממוצעת היא 3,100 מילימטרים (120 אינץ').
הערות שוליים

↑  http://www.varkala.info (אורכב 07.11.2018 בארכיון Wayback Machine) | Details of Varkala
↑  "Declaration of Geo-Heritage Sites". Press Information Bureau. 11 במרץ 2015. אורכב מ-המקור ב-1 פבר' 2016. נבדק ב-2016-01-28. {{cite web}}:  (עזרה)
↑  Mahadevan, G. (2012-07-07). "Varkala cliff to be nation's first geopark". The Hindu (בIndian English). ISSN 0971-751X. נבדק ב-2016-01-28.
↑  "Varkala". Kerala Tourism. אורכב מ-המקור ב-19 ביולי 2012. נבדק ב-21 ביוני 2012. {{cite web}}:  (עזרה)
1 2 3  History, Varkala, Thiruvananthapuram, Kerala, Kerala Tourism - Varkala (באנגלית)
↑  "Varkala Beach". Kerala Tourism. נבדק ב-20 בנובמבר 2014. {{cite web}}:  (עזרה)
↑  Varkala Population, Caste Data Thiruvananthapuram Kerala - Census India, www.censusindia.co.in (באנגלית אמריקאית)
↑  Varkala Municipality City Population Census 2011-2023 | Kerala, www.census2011.co.in
↑  sutikshan, “The Cliff Of Varkala” and Papanasham Beach- India’s world-famous place and A Geoheritage Site, Geotourism, ‏2021-02-04 (באנגלית אמריקאית)
↑  Varkala cliff to be declared as geological monument, Thiruvananthapuram, Newsbytes, Newsletter, Kerala Tourism, India, Kerala Tourism (באנגלית)
↑  The Cliffs Of Varkala, www.magzter.com (באנגלית)
↑  "CEO Kerala Govt".
↑  "Ward map".
↑  "Varkala Municipality Standing Committees".
↑  "7 Assembly Constituencies for LDF in Attingal".
↑  "Maps of India".
↑  "Kerala PWD - State Highways". Kerala State Public Works Department. אורכב מ-המקור ב-1 בדצמבר 2010. נבדק ב-26 בפברואר 2010. {{cite web}}:  (עזרה)
↑  "Kerala". Explorra.com. נבדק ב-2013-10-20.
↑  "Varkala tunnel, Thiruvananthapuram, Kerala, India". Kerala Tourism - Varkala (באנגלית). נבדק ב-2021-02-22.
טיילת ורקלה
חוף פפאנאסאם בורקלה נראה מהצוקים למעלה
אגם Edava-Nadayara: סצנה מתוך Paravur Thekkumbhagam
מנהרת ורקלה
בריכת המקדש ג'נרדהאנה סוואמי
סיוואגירי מוט
דניאל לאפיין

| --- | --- |

 לידה:  16 באפריל 1970 (בן 54) סידני, אוסטרליה 
 מדינה:  אוסטרליה 
 תקופת הפעילות:  מ-1989
 מקום לימודים:  המכון הלאומי לאמנות דרמטית 
 בת זוג:  פיי ריפלי
 מספר צאצאים:  2
 פרופיל ב-IMDb
 
דניאל לאפיין (באנגלית: Daniel Lapaine; נולד ב-15 ביוני 1971) הוא שחקן תיאטרון, קולנוע וטלוויזיה אוסטרלי.
ביוגרפיה

לאפיין נולד בסידני שבאוסטרליה להורים צרפתים. הוא למד במכון הלאומי לאמנות הדרמה (NIDA) וסיים את לימודיו ב-1992. לראשונה זכה להכרה ב-1994 כשגילם את השחיין הדרום אפריקני דייוויד ואן ארקל בסרטו של פ. ג'. הוגן "חתונתה של מיוריאל". מאז הופיע ברחבי העולם בקולנוע, בתיאטרון ובטלוויזיה.
בתיאטרון הופיע לאפיין בתפקיד בסניו במחזה "הסוחר מוונציה" בתיאטרון שייקספיר גלוב לצדו של ג'ונתן פרייס. עוד בתיאטרון שיחק בתפקיד טריפ במחזה "Other Desert Cities", וגילם את איילרט לוובורג במחזה "הדה גאבלר" בתיאטרון אולד ויק, לצדה של שרידן סמית'. הוא שיחק בתפקיד לאוניטס במחזה "אגדת חורף" בתיאטרון שפילד קרוסיבל, קורט במחזה "ריקוד המוות" בטרפלגר סטודיוס, ובדמות ג'ורג' במחזה "כולם היו בניי" בווסט אנד לצדו של דייוויד סושה. בתיאטרון רויאל קורט הופיע לאפיין במחזות "Scenes from the Back of Beyond" ו-"F***ing Games" בבימויו של דומיניק קוק. באוסטרליה הופיע לאפיין עם להקת התיאטרון של סידני במחזות "המלך ליר" ו-"Les Parents terribles". עם להקת התיאטרון בל שייקספיר גילם את רומיאו במחזה "רומיאו ויוליה", והופיע במחזות "המלט" ו"ריצ'רד השלישי".
לאפיין הופיע פעמיים בסדרת הטלוויזיה הבריטית "מראה שחורה". ב-2011 הופיע בפעם הראשונה בפרק "תולדות חייך" בתפקיד מקס, וב-2017 גילם את ד"ר דוסון המזוכיסט בפרק "מוזיאון שחור".
בקולנוע שיחק לאפיין בסרטה של קתרין ביגלו "כוננות עם שחר", בסרט "הזדמנות אחרונה לאהבה" לצדם של דסטין הופמן ואמה תומפסון, ובסרט "שנגחאי" לצדו של ג'ון קיוזאק. הוא שיחק בתפקיד ראשי בסרט "The Abduction Club", ובסרט "Elephant Juice" של מירמקס. לאפיין גילם תפקיד בלתי נשכח בסרט "ארמון של סורגים" לצדן של קלייר דיינס וקייט בקינסייל. עוד השתתף בסרטים "יופי מסוכן", "חתונה פולנית" ו"גוזו".
בטלוויזיה הופיע לאפיין בכל ארבע העונות של הסדרה "קטסטרופה" של ערוץ 4 ואמזון פריים, בה גילם את דמותו של דייב, חברו הטוב של רוב. בסדרה "ורסאי" של רשת Canal+ גילם את דמותו של המלך צ'ארלס השני. בשנת 2000 כיכב במיני-סדרה "הממלכה העשירית" בתפקיד הנסיך ונדל וייט. ב-2004 שיחק בתפקיד טים אלרטון בפרק "רצח על הנילוס" בסדרה "פוארו" לפי ספריה של אגאתה כריסטי בכיכובו של דייוויד סושה. ב-2009 גילם את דמותו של האסטרונאוט ניל ארמסטרונג בסרט הטלוויזיה "Moon Shot". עוד גילם את הקטור במיני-סדרה "הלנה מטרויה" לצדו של רופוס סוול. עוד בטלוויזיה השתתף בסדרות כגון "Vexed", "לואיס", "ורה", "מראה שחורה", "מלון בבילון", "ג'יין הול", "The Good Housekeeping Guide", ו-"I Saw You". באוסטרליה הופיע בסדרה "A Country Practice" ובסדרה "G.P." לצדה של קייט בלאנשט.
לאפיין כתב וביים את הסרט האוסטרלי "48 Shades". המבוסס על הרומן "48 Shades of Brown" מאת ניק ארלס. הסרט יצא לאקרנים באוסטרליה בשנת 2006.
ביוגרפיה > חיים אישיים

ב-1998 פגש לאפיין את השחקנית האנגלייה פיי ריפלי במסיבה אצל חברים משותפים. השניים נפגשו שוב בניו יורק והחלו לצאת. באוקטובר 2001 התחתנו בטקס בטוסקנה שבאיטליה. באוקטובר 2002 נולדה בתם הבכורה, פרקר. באוקטובר 2006 נולד בנם סוני.